संसू, कटक : रथयात्रा के पावन अवसर पर अग्रवंशी संगठन की ओर से नगर के दोलमुंडी स्थित जगन्नाथ मंदिर के निकट हरिपुररोड पर का पहला सेवा शिविर लगाया गया। जनसंपर्क अधिकारी जितेन बगड़िया के मुताबिक, इस शिविर के माध्यम से संगठन के सदस्यों ने करीब 2000 भक्तों में शरबत, बुंदिया, लड्डू समेत पेयजल आदि वितरण किया गया। इस सेवा कार्य में छठ पूजा समिति के शैलेश वर्मा समेत एंजेल्स के धर्मेश मेहता, कौशिक मेहता, वीरेन सलोट, मुकेश अग्रवाल, मनीष गुप्ता, विजय अग्रवाल, श्याम गोयन्का, अभिषेक गोयनका, विवेक बगड़िया, अंकित अग्रवाल आदि सक्रिय रहे।